-કેવો માણસ છે આ…!? માનસી એ વિચાર્યું. એ ચુપ જ રહી. પણ એના તનબદનમાં જાણે હજારો બટમોગરા પાંગરી રહ્યા હતા. હવે એ આનંદમાં રહેવાનો પ્રયત્ન કરતી!! જીવન જીવવાનું એક કારણ મળી ગયું હતું એને…!! હોસ્પિટલની લૅબમાં એની નોકરી બરાબર ચાલતી હતી અને સારી કામગીરીને કારણે એનો પગાર પણ વધ્યો હતો. એ સુપરવાઈઝર બની ગઈ હતી. આજે એના હાથમાં એના બાળકનું સોનોગ્રાફિક ચિત્ર આવ્યું. લેડી ડૉક્ટર સ્ટેફનીએ કહ્યું, ‘કોંગ્રેટ્સ…માનસી…! યુ હેવ એ ક્યૂટ બેબી ગર્લ લાઈક યુ..!!’